Ez a történet a kontrollról szól
Mert minden arról szól
És nekem ez nagyon megy
NŐERŐ
Amikor azt hallom másoktól, hogy ez az egész csak a fogyásról szól,
mindig elmondom nekik, amit ti meséltek nekem.
Ti, női franchise-tulajdonosok szerte az országból.
Gratulálok, Tuscaloosa!
Azt, hogy most már nem féltek sötétben visszamenni a kocsitokhoz.
- Nem kell a paprikaspray... - Azt, hogy nem kell már a paprikaspray,
mivel magabiztosan megvédenétek magatokat.
Rajtatok senki sem fog ki, igaz?
A Nőerő.
Azt, hogy nem kínozzátok többé a testeteket
- pirulákkal, diétákkal... - Vágjunk bele!
...és most már mozgással és intuitív étkezéssel fejlesztitek azt.
Gratulálok, Tampa!
- Azt, hogy a saját vállalkozásotok... - Trenton!
...anyagi biztonságot ad egy bántalmazó partner elhagyásához.
Tulsa!
A Nőerő fő szempontja, hogy nők kezében legyenek a franchise-ok.
Továbbá a pénzügyi függetlenség.
Az erő.
Igen! Nőerő!
Itt nem csak izmot építünk.
Hanem közösséget. A Nőerőnél mi mutatjuk a példát,
tanítunk, beszélgetünk, fejlődünk, magabiztosságot építünk.
Bátorságot, elkötelezettséget teremtünk,
így a saját kezetekbe vehetitek a sorsotokat.
Ez a kontroll.
Asszonyom!
- Köszönöm. - Szívesen.
Lehalkítaná, kérem?
Hogyne.
Semmi.
Nem muszáj nagy dolgot. Bármi jó. Csak új legyen!
Nincs.
Jó. Akkor mondom én.
Ma megtudtam, hogy az anyatej gyógyítja a sebeket.
Ugye milyen érdekes?
Gondolj csak bele, a testünk olyan dolgot termel, ami egyszerre étel és gyógyszer!
Nem? Jól van, kicsim. Jó éjt!
- Jó éjt! - Szeretlek.
- Én is. Jó éjt! - Aludj jól!
Micsoda illatok!
Már jó ideje nem grilleztem.
Lássuk, hogy sikerült!
Dicséret a séfnek, ez tökéletes lett!
Jól néz ki! Köszönöm.
Isten hozott itthon!
Jó itt lenni veled.
Ez finom, nagyon ízlik.
Ajándékba kaptam. Egy üzlettárstól.
Örülök, hogy ízlik.
Ezt is te vezetted be az életembe.
Maya is biztosan örül, hogy hazajöttél.
Nem annyira,
mint a Cincinnati Reptéren üldögélve képzeltem.
De nem panaszkodok.
Elég közel került Monicához. Ami jó dolog.
Hiányoztál neki. Hidd el!
Akkor most Cincinnatiban voltál?
Vagy Tulsában?
Kezdenek összefolyni a helyek.
Hálás feladat, de...
Akkor is nagy a hajtás.
Beszélek a csapattal, hogy változtassunk pár dolgon,
ne csak én utazgassak.
Ne most lassulj le!
Amikor ilyen közel a cél!
De nekem más céljaim is vannak.
Más prioritások. Maya.
Az alapítványi munka. Az is most indult be.
Még sosem kerestél ennyi pénzt.
Képzeld el, mennyi jó dolgot csinálhatsz ezzel a sok tőkével!
Az egészségemre is gondolnom kell, a saját gyógyulásomra.
Mentálisan. Testileg.
Persze.
Magadra is figyelned kell.
De...
nem arra használod részben az alapítványt, hogy a volt férjedet segítsd?
De. Danny támogatást kapott a környezetvédelmi munkájára,
amely a célkitűzéseink egyike.
- De persze nem csak ezt csináljuk. - Már megbocsáss,
de az ökológiának már az alapfeltevései is sántítanak!
Az ember ne pusztítsa a természetet,
- amikor a természet maga is... - De...
...erőszakos és pusztító?
Ez mi volt?
Azt sugalmazza, hogy egy ember ezt megállíthatja...
Nem hallottad? Szerintem van kint valaki.
Biztosan csak az óceán szele. Megnézem.
Nem kell. Én is képes vagyok rá.
Köszi. Te csak maradj! Egyél!
Igazad volt. Egy árva lélek sincs itt.
Jó reggelt, kedves barátaim, ellenségeim és semleges ismerőseim!
Üdvözlöm a korán kelő hallgatóinkat,
akik ma a műsorunkra hangolódtak!
Ez itt a SzabadHullám,
San Diego egyetlen radikális beszélgetős műsora a KSAY rádióadón.
Én Danny Rubin vagyok, a műsorvezető.
Velem szemben pedig, mint mindig, az egérlyuknyi stúdiónkban
az egyetlen és utánozhatatlan elvtársam,
mondhatni, életem szerelme...
Jézusom, ez a felvezetés egyre csak nő!
Hát, te is csak nősz, és...
Kizárt. Ötödik óta 190 centi vagyok.
- Az nem lehet. - De. A sulibuszon sem bírtam felállni.
Miattam kapták ki az első üléseket. Ja.
Gondolom. Itt van velem Jerry Goldman.
Jerry, akkor most mondjuk is el...
hogy mi lesz terítéken ezen a héten!
Lövésem sincs, mint mindig.
Szuper. Így még jobb lesz!
Akkor csapjunk bele!
Ma Amerika fosszilis üzemanyagokkal való
- beteges függőségéről lesz szó... - Aha.
...valamint azok romboló hatásairól.
Valamint szó lesz pár radikális megoldásról
a megújuló üzemanyagok terén.
Sütőolaj!
Ki gondolta volna, hogy fritőzzel mentjük meg a jövőt?
Mindjárt mondjuk. Mindjárt mondjuk, Jer. Ne rohanj előre!
Most lejátszunk
egy interjút egy...
egy fiatal hölggyel, akit alaposan megismerhettem
- az elmúlt években. - Aha.
És ő lelkesített be...
az új és előremutató üzemanyagok témájában, amik a mentőöveink lehetnek.
Ebben sütjük a csirkét.
Meg... a krumplit, a fánkot...
- De kemény már! - Jerry!
Be vagyok zsongva, hogy itt lehetek. Veled, ebben a műsorban.
Igen. És mindjárt bele is csapunk,
de először köszönetet mondunk a támogatóinknak.
- Ne! - A SzabadHullám
nem más jóvoltából valósulhatott meg, mint a Nő...
A Nőerő Alapítvány.
Ők egy nonprofit szervezet, akik azt támogatják...
akik azt támogatják, hogy a világot egészségesebbé,
jobbá és igazságosabbá tegyük.
A SzabadHullám csapata nagyon hálás a progresszív támogatásukért.
- Mi a fasz? - Te mi a fasz?
- Mi bajod van? - Ezt minden héten eljátsszuk!
- A volt feleséged... - Felvezettem a műsort.
- ...mint Damoklész kardja... - Felvezettem a műsort.
- Tudod te... - Öt, hat, hét, nyolc!
Akkor most körzünk egyet!
És egy! Teljes kört!
Jó nagyot! Ez az! Hat, hét, és... Most balra!
Bocsi!
Minden oké ott hátul?
Megoldom!
Az is segít, ha időben érkezik az ember.
Igen.
Hét, nyolc! És egy, kettő!
Rázd, rázd!
Rázd! Erről van szó!
Most elölről! Egy!
Nyomjuk meg! Tegyük oda magunkat! Igen!
Nocsak, ki szédelgett be az órámra előzetes bejelentés nélkül!
Laza volt a reggelem.
Nem kávézunk egyet még a nagyüzem előtt?
Úristen, de jó lenne! De most... Most mi is lesz?
Tízre jönnek az ügyvédek. A könyvelők meg 11-re.
Reméltem, hogy esetleg... Nem fontos.
Semmiség. Csak négyszemközt szerettem volna beszélni veled.
Az tényleg jó lenne! Menjünk el étterembe!
Fontos mérföldkőhöz érkeztünk.
Ettől a héttől
a Nőerő hivatalosan is áthágta az 50 államos álomhatárt.
És ezt ki tudtam mondani nevetés nélkül.
Fejlődünk!
Azt hittük, már megvolt, de volt pár hamis franchise,
akik visszaéltek a nevünkkel, ezeket elintéztük.
- Jó, nézzük csak! Vacsora a héten... - Hogyan intéztük el?
- Mit? - A hamis franchise-okat.
Azt teljesen az ügyvédekre bíztam. Ne is menjünk bele!
Nagyon hatékonyak.
Szóval a vacsorán csak mi legyünk,
vagy a párunkkal...
Elárulod végre, kivel randizgatsz?
Nagyon titkolózol. Amihez minden jogod megvan.
Semmi komoly.
Csak elvagytok. Ugye nem Dannyvel?
- Ugye nem? - Nem Dannyvel.
Akkor örülök neki.
Greta?
Nem tetszik, hogy az ügyvédek intézik.
Rossz érzésem van tőle.
Mi a másik megoldás?
Nem tudom. Az, hogy békén hagyjuk őket.
Téged lopnak meg.
Az elején én is loptam.
Úgy beszélek az aerobik felfedezéséről...
mint Kolumbusz Amerika „felfedezéséről”.
Tehát Kolumbusz nem fedezte fel Amerikát?
Amerika már itt volt.
Ő csak kisajátította, kihasználta.
Meghódította.
Nem bocsánatot kérünk a sikerünkért, hanem megünnepeljük.
Úgy, hogy mások szenvednek?
A vállalkozás sikere neked köszönhető.
Ahogy az országos terjeszkedés ötlete is.
Az átalakulás hangsúlyozása is.
Tényleg nekem köszönhető.
De...
De nem szeretném, ha bárkit leigáznának vagy letörnének.
Figyelj!
Senkinek sem tartozol. Semmivel.
Igazad van.
- Én építettem fel. - Te építetted fel.
Az egészet.
Ez a gyönyörű otthon is csak neked köszönhető.
De ez azt jelenti, hogy...
mindig egyedül leszek?
Nem vagy egyedül.
De egy szellemhez beszélek.
Egy tönkrement kapcsolat kísértetével töltöm meg az otthonomat.
Mármint van valaki odakint.
Hahó!
Van itt valaki?
Nem tetszik ez.
NŐERŐ ALAPÍTVÁNY
Kurvára nem tetszik ez nekem.
Megmutatom az arcának a baseballütőmet.
Jó nagy svungja van. Ilyen...
Van riasztóm.
Nem félek. Inkább a kíváncsiság furdal.
Miféle ember az, aki eltör valamit, aztán kicseréli?
Sok a gyogyós, most, hogy gazdag és híres lettél.
Figyelj, meló után átmegyek!
Köszi. Köszi, de tudok magamra vigyázni. Tényleg.
Csak az... Az a baj, hogy pont a nyugiért költöztem le a partra.
Hogy úgy nézhessem az óceánt, hogy közben senki sem vizslat.
De ez nem így működik.
Még ha egyedül is vagyok...
Magad elől nem menekülhetsz.
Az óceán pedig a világ legnagyobb tükre.
Ma ki beszél?
A legjobban utált csoporttársam: én.
Megvan az első évem.
Harriet, ez csodálatos!
Nagy dolog...
Harminc évet pazaroltam a falásrohamokra.
Most ünnepeljem meg ezt az egy évet?
Igen! Mi pedig veled ünnepelünk.
Nagyon büszke vagyok rád.
Én is rád.
Hogy adtál egy helyet a való életben.
- Normális székekkel, baszki! - Ó, ugyan! Semmiség.
Leírtam az adómból.
Ne csináld már! Ha el kell viselnem a méltató szavakat, akkor neked is!
- Maradnék a buborékomban. Igen. - Talán be...
- beférkőzhetek a buborékodba. - Be.
Hahó!
Tudom, hogy ott van!
Úgyhogy... jöjjön elő,
mert addig nem megyek el!
Tyler?
Szevasz, Sheila!
Nem megy a leselkedés.
Hát, először megijesztettél.
- Komoly? - Aha.
Bocsi.
Elárulod, hogy mit keresel itt?
El.
De nem vagyok teljesen tuti benne.
Dühös vagyok rád amiatt, ami velem és Bunnal történt,
bár a haragtartás szintén nem megy. Szinte teljesen a te hibád volt.
Ezt fejtsd ki, kérlek!
Hát, eleinte minden jól ment.
Visszajöttünk az Államokba.
Újra elkezdett tanítani.
Amit imád. Az az élete.
Csak aztán ránk küldted az ügyvédeidet.
Ehhez nekem nincs közöm.
Ez érdekes, mivel állítólag a Sheila D. Rubin Vállalattól jöttek.
Jogsértő tevékenység.
Bunny nem hagyta volna, de szerintem nem érte meg.
Akkor nagyon begőzölt.
Eléggé megbántott, de frankón.
Aztán lelépett Mexikóba. A kicseszésért.
Mármint nem velem akart kicseszni, hanem veled.
Érted, a bosszúért.
De hogyan állna bosszút Mexikóban?
Nem tudom. A plázás pasast kérdezd!
Az egy dolog, hogy elhagyott, de...
Gidgetet is jól itt hagyta.
Már egy kis család voltunk.
Van esetleg bébirépád?
Az a kedvence.
- Hozod a táskád? - Aha.
BIODÍZEL ZSÍRSAV-METIL-ÉSZTEREK
Szia, édesem!
Érdekes találkahely.
Igen. Hát, innen van az újrahasznosított olajunk,
hogy elhozhassuk ezt a nagylányt.
Te megnőttél két hét alatt?
Nem. Anya vett egy magasított sarkú cipőt.
Öt centivel magasabb lettem.
Jól tartja a bokáját.
- Helyes. - Jól van, kicsim. Szeretlek.
- Én is. - Hiányozni fogsz.
Jó mulatást apánál!
- Jó, szia! - Jól van.
Szólnom kell neked, hogy elutaznék az országból.
Vagyis a beleegyezésed kell.
El kell mondanod, hová mész?
Azt nem, de Mexikóba.
Értem. De visszajössz, ugye?
- Hát persze! - Szuper. Oké.
Csak egy kis csajbuli. Egy hotelben. Nagyon...
Nagyon kimerített a sok utazgatás.
Ja, hát, beleegyezek.
Hogy van?
Szia!
Hát, jól van.
Most nagyon zavarják a szagok és az anyagok.
A frottír teljesen kikészíti.
Neked is volt ilyen? Emlékszel még rá?
Őszintén szólva olyan, mintha ezer éve lett volna.
Igen, tudom.
- Elmúlik majd. - Remélem.
De azért mondd meg neki is, mert azt hiszi, örökre így marad!
De még fiatal. Fiatalabb, érted.
Nincs meg az a tapasztalata, ami...
neked és nek... ami nekünk. Elhoztad a...
- Ó, el. Hogyne, persze. - Aha. Remek. Oké.
- Igen. - Ó, istenem! Aha.
Maya mostanában elcsalja a fogselymezést.
Nem akarom letolni miatta, de azért érted.
Inkább ne higgy neki!
Aha. Hát, a fogselyem, az fontos.
- Most már nem tejfogai vannak... - Aha.
- Jól van akkor. - Aha.
Érezd jól magad Mexikóban!
- És pihenj is! - Jó.
Mert hát, megérdemled.
TENGERPARTI SZÁLLODA
Na, ez!
Ez már döfi!
Te boldog vagy?
Egy korty hiányzik a teljes eksztázishoz.
Mármint általában.
Mondanád, hogy boldog vagy?
Hát, nem minden egyes pillanatban.
De most már elértem valamit.
Az elégedettséget.
Komoly elégedettséget érzek az életemben.
Büszke vagyok a sikereimre.
Meg végre a férjem is... Jaj, ne!
- Most felzaklattalak? - Nem.
Nem hencegni akartam. Csak szerettem volna őszinte lenni.
- Ne sírj! - Ne!
Én örülök neked. De komolyan.
Csak... Itt... most... nagyon jó.
Lehet, sétálok egyet.
Sheila! Ki van csukva! Ne menj el!
Szépen itt maradsz, és elmondod, mi a baj!
Nem lehet. Nem. Csalódást okoznék neked. Én...
Te semmivel sem okozhatsz nekem csalódást.
Vagyis nem erre gondoltam.
Bármit is mondasz, az nem változtatja meg a rólad alkotott véleményem. De soha.
Lehet...
Lehet, hogy kamuindokkal csaltalak ide.
Jó. Mennyire kamuval?
Én szeretném, ha megünnepelnénk a sikerünket, mégpedig együtt.
De azért is jöttem, hogy meglátogassam...
Johnt.
Ő tud erről?
Nem, és tudom, hogy őrültség, de el sem hiszed, mennyire az!
Tyler jött el hozzám.
Tyler is benne van?
Jó. Rendben. Szerintem... Szerintem csak sétáljunk egyet!
Gyere, sétáljunk!
Tehát Bunny eljött ide, hogy bosszúból elcsábítsa Johnt?
Tyler ezt mondta. Nincs okom kételkedni benne.
Jó. De John is belemenne?
Hát, a viszonyunkba is belement. Tudom, hogy elvadult ötlet,
de a saját szememmel kell látnom. Hogy biztosan tudjam.
És most hogy állunk a küldetéssel?
Hát, van egy címünk.
- A templomához, nem messze innen. - A templomához?
Hát, a házába mégsem ronthatok be!
Nem. De Isten házába igen?
Jó. Sheila, én szeretlek és támogatlak.
De... ez azért már ijesztő.
Túlléptél Johnon. Továbbfejlődtél.
Basszus, nekem és ezernyi nőnek segítettél a fejlődésben.
Tudom. De az egy dolog, hogy mit mondok, és valójában mit érzek.
Az az igazság, hogy sokat gondolok rá.
A fejemben van.
Nem is randizgatok senkivel, Greta.
Csak hozzá beszélek otthon.
Mint régen magamhoz és Kellyhez.
Csak... Csak a saját szememmel kell látnom, hogy tudjam.
Hogy továbbléphessek. Vagy talán...
Jó, hát, ha odamész, akkor megyek veled.
Nyilván.
Szia, Sheila!
Csak nem... Te számítottál rám?
Nem ennyire hamar, de számítottam rád.
Miért?
Szerdánként és szombatonként én vigyázok a gyerekekre.
Biztos meglep, hogy így látsz.
Nem ez teljesen...
Jó így látni téged!
Számomra is meglepő.
Elhiheted.
Akkor jöttem rá, hogy mekkora nyomás volt rajtam,
amikor eljöttünk onnan.
Persze nem rögtön, de idővel.
Most úgy beszélek, mintha...
Csak pár óráról van szó hetente,
amíg a hölgyeknek tart az óra.
Utána szívesen körbevezetlek.
A templomunk...
szerény, de különleges hely.
Bocsánat, milyen óráról van szó?
És öt, hat... öt, hat, hét, nyolc! És egy, két, há’!
Egy, két, há’!
Hölgyeim, lássam a lendületet!
És húzzuk, húzzuk, húzzuk!
Öt, hat... Öt, hat, hét, nyolc! Csavar!
És csav...
Jöhet a levezetés!
Ha azért jöttél, hogy újra kicsinálj, akkor mehetsz is!
Közösségi óra. Még pénzt sem kérünk érte, drágám.
Mármint ő fizet nekem.
Miért vagy meglepve?
Te prédikáltál nekem a mozgás erejéről,
a jótékony hatásairól.
Kellett egy oktató, Bunny pedig épp ráért.
Na, mit akarsz? A véremet?
Tylerrel hepatitis B-t kaptunk a hülye eljegyzési piercingjeinktől,
a véremmel nem sokra mész.
Nem azért jöttem, hogy kicsináljalak.
Akkor meg mi a fenének?
Tyler meglátogatott.
És mit hozott fel mentségként?
Azt mondta, hiányzol neki, és hogy haragszik rám. Jó okkal.
Hogy nézett ki?
Bánatosan.
Helyes.
Eljöttél Mexikóba, hogy Tyler érzéseiről beszélj nekem?
Azért jöttünk, hogy támogatást ajánljunk a Nőerő Alapítvány nevében
a közösségért tett munkádért.
Hogy leírhassátok az adótokból, meg reklámozzalak?
- Kapjátok be, nem! - Nem. Greta csak...
Tudom, hogy segíteni akarsz. De nem ezért jöttünk.
Hanem azért jöttünk... Azért jöttem, mert...
Azt hittem, meg akarsz büntetni azzal,
hogy elveszel valamit tőlem, ami...
igazából sosem volt az enyém.
Amúgy megérdemelném,
mert...
én arattam le a babérokat azért, amit te tanítottál.
Te mutattad meg nekem az aerobikot, amikor magam alatt voltam,
és ez mentett meg.
Te mentettél meg, erre én...
Vagyont csináltál belőle.
- Igen. És ez nem volt helyes. - Nem akarok megbocsátani.
Nem is kérném ezt tőled.
Csak el akarom ismerni azt, hogy te voltál az első, és tőled tanultam.
Nem én voltam az első.
Én is tanultam valakitől.
Akkor talán mindenkié.
Nem lenne baj, ha beszállnék?
Össze kell szednem magamat.
Helyet kérek, lányok!
Ezt nem én találtam ki. A tudósok is bebizonyították.
Ha az emberek egyszerre vesznek részt valamilyen mozgásformában,
együtt mozgunk, főleg zenére,
akkor az agyunk kémiája megváltozik... Na, figyeljetek...
És így szorosabban kapcsolódunk a körülöttünk lévő ismeretlenekhez.
Ezt mind éreztük már magunkban,
például a kórusban, a focimeccseken ujjongva,
vagy aerobikórán ugrálva.
De most jön a legjobb része!
Ilyenkor nemcsak egymáshoz kapcsolódunk,
hanem egy transzcendens dologhoz is.
Nevezzük felsőbb hatalomnak, istennek vagy örökkévalóságnak!
Szerintem ez maga a csoda. Ugye?
Belegondolok abba, hogy az egészet a kontroll érzéséért kezdtem el,
pedig az önmegvalósításhoz épp ezt kellett elengednem...
A feliratot fordította: Alimuradov Dóra